TFG วิ่งแรง 6% นิวไฮรอบ 9 เดือน ขานรับโบรกฯปรับประมาณกำไรไตรมาส 2 เพิ่ม
TFG วิ่งแรง 6% นิวไฮรอบ 9 เดือน ขานรับโบรกฯปรับประมาณกำไรไตรมาส 2 เพิ่ม ล่าสุดอยู่ที่ 4.28 บาท บวก 0.26 บาท หรือ 6.47% มูลค่าซื้อขาย 43.71 ล้านบาท
TFG วิ่งแรง 6% นิวไฮรอบ 9 เดือน ขานรับโบรกฯปรับประมาณกำไรไตรมาส 2 เพิ่ม ล่าสุดอยู่ที่ 4.28 บาท บวก 0.26 บาท หรือ 6.47% มูลค่าซื้อขาย 43.71 ล้านบาท
27 มิ.ย. 2562

ผู้สื่อข่าวรายงานว่า ราคาหุ้น บริษัท ไทยฟู้ดส์ กรุ๊ป จำกัด (มหาชน) หรือ TFG ล่าสุด ณ เวลา 11.26 น. อยู่ที่ 4.28 บาท บวก 0.26 บาท หรือ 6.47% สูงสุดที่ 4.30 บาท ต่ำสุดที่ 4.04 บาท ด้วยมูลค่าซื้อขาย 43.71 ล้านบาท ทั้งนี้ ราคาหุ้น TFG ปรับตัวขึ้นสูงสุดในรอบ 9 เดือน นับตั้งแต่ราคาหุ้นอยู่ที่ระดับ 4.28 บาท เมื่อวันที่ 24 ก.ย.2561

ด้าน บล.บัวหลวง ระบุในบทวิเคราะห์ แนะนำ “ซื้อเก็งกำไร” หุ้น TFG ราคาเป้าหมาย 4.70 บาท  และมีการปรับประมาณการกำไรของไตรมาส 2/62 ขึ้นจากที่มองก่อนหน้าไว้ที่ 300 ล้านบาทสำหรับกำไรสุทธิ และกำไรหลักที่ 360 ล้านบาทมาเป็น 415 ล้านบาทสำหรับกำไรสุทธิและ 464 ล้านบาทสำหรับกำไรหลัก เพิ่มขึ้น 42% เมื่อเทียบจากปีก่อน และ 107% เทียบจากไตรมาสก่อน จากทั้งราคาหมูที่ดีกว่าคาด และราคาข้าวโพดที่ปรับตัวลดลง รวมถึงปริมาณขายอาหารสัตว์ที่เร่งตัวขึ้น
ทั้งนี้มองว่าราคาหมูปัจจุบันมีอัพไซด์ต่อประมาณการของบล.บัวหลวง โดยปัจจุบันคาดราคาหมูที่ 68 บาท (ปัจจุบันเฉลี่ย 72 บาท) และ GM หมูที่ 15.6% (1H19 GM คาด 24.7%) หากบล.บัวหลวง ใช้สมมติฐานราคาหมูที่ 72 บาทและ GM ที่ 20% จะมีอัพไซด์ต่อกำไรของบล.บัวหลวง 30%